Niue kanatal

## Niue kanatal (紐埃)
Niue (Niue a sowal: Niuē) itiraay i sifo’ay katimol a kanatal kitakit i Taypinyang, kararaay to New Zealand ka’amis to 2,400 kongli; kaetip o Tonga, ka’amis o Samoa, kawal o Cook kanatal. Niue kitakit masatamocolay kanatal ato mataliyokay no karat ko kasakanatal, dadahal 260 pinfang kongli. I 2022 miheca tamdaw salongan ira ko 2000 tamdaw, finacadan ono Polynesians tamdaw. o nisowalan o Niue a sowal ato Inkiris a sowal. O Konglihuy ko pitooran a Niue kiwkay. pasadak to kinaira a passiflora, ’afinang ato pawli. Ira ko imingay no falo a kaysya. Pa’aca to kitti ko satadamaanay sakinaira no kicay. Tadamaanay maci o Alofi. O Niue ato New Zealand o madoedoay kakihar no pakoniraay lekapot.  

### '''Likisi''' '''(歷史)'''
Sa’ayaw kasasiseping no Europe ato Niue kanatal itira i 1774 miheca, ci James Cook ko ’ayaw pakanengnengay to Niue kanatal, nika kana’ayen patalasekal. Saka panganganen ningra konini a kanatal to Savage kanatal (Savage Island), o makataray tamdaw kanatal han. Ikor i 1846 miheca, ira ko dintokay no London (London Missionary Society) tayni i Niue kanatal. I 1900 miheca mala o nicalapan to no Inkiris. I 1901 miheca mala o no Cook kanatal ko salongan mapakapot i New Zealand. I 1974 miheca mihayda ko laocan no New Zealand to Niue kimpo, mihayda to pakoniyah mikowan a salongoc no Niue.

I 2004 miheca 1 folad, mahafelot no fa’edetay faliyos Heta (Cyclone Heta) ko Niue itiya, saka 2 tamdaw ko cimapatayay, polong no kanatal maemin malefek makari’ang, polong no kaloloma’ ato dengan cecay paisingan maemin masapanahal no fa’edetay faliyos, awaay to pinaloma no finawlan. Nanoya o tamdaw no kanatal ala tairaira sato i New Zealand, nao 1500 ko tamdaw malowan to dengan 500 to k otamdaw, saka caay to pakadotoc ko sifo no Niue.

Masamatira o Niue sifo paretatenga sato o maanan to masasi pakoniraay ko kalekapot to New Zealand sato, miala to 1974 mihecaan a Niue misiikeday ratoh a telekan, citodong ko New Zealand padamso to ’ayaway ni calapan a Niue to kaloira kicay ato sakadadeak a padama.

Imatini salongan ira ko 20,000 Niue tamdaw maro’ay i New Zealand, milayap haca ko Niue to 800 ’ofad N.Z payso (500 US) to mihecaan a sadama, salongan no tamdaw kahacecay to mihecaan solongan 5,000 N.Z ko padamso. Midotoc kasatelekan to pakonira lekapot, o Niue citodong haca to no New Zealand a finawlan, mapatodong to no New Zealand a paspoto.

Nai 2003 miheca sarakatay caay ka cili’aca ko finawlan no Niue kitakit to calay, itira i 2008 miheca mala o patodongay ko kanatal to saki kaemangay to OLPC a kitakit[5]. Nika i 2011 miheca nawhani caay to pakafilo pa’aca to VSAT (Wiysin), saka misawad to OLPC halaka no kitakit[6].

### '''Kaitiraan''' '''(地理)'''
Itira i notimolan Taypinyang ko Niue kitakit, o dadahal nira 269km², kawali no Tonga kitakit, kaitiraan no Niue i 19°03′48″S 169°52′11″W. toloay ko todongan a sa’etal kicay kalawacay masakaratay pala, o awaayay ko sera.

### '''Romi’ad''' '''(氣候)'''
O ciherangay ko romi’ad no Niue kitakit, ka’oradan itira i 11 folad tangasa saka tosa miheca to 4 folad.

### '''Sa’etal no kadademakan''' '''(行政區劃)'''
Ira ko 14 silsil no niyaro’ no Niue kitakit

### '''Finawlan''' '''(人口)'''
Laloma’an no kitakit a finawlan kerod sato malowan, i 1970 miheca ira ko 5,130 tamdaw, tangasa 2020 miheca dengan to 1,630 tamdaw, itira i tadamanay maci Alofi salongan ira 900 tamdaw. roma salongan ira 3.1 ’ofad tamdaw maro’ay i New Zealand (2018 miheca), salongan 5,000 tamdaw maro’ay i Australia (2017 miheca) [8].

### '''Sician''' '''(政治)'''
Niue kitakit o laocan hongti patirengay to kimpo, roma no New Zealand hongti kitakit, o New Zealand hongti citodong to kakeridan no Niue kitakit. o kakitaan no Niue kitakit o sakakaay no sifo.

### '''Lomaocan''' '''(議會)'''
Laocan no Niue kitakit (Inkiris: Niue Assembly; Niue a sowal: Niue Fono Ekepule) o pakoniraan lekapotan New Zealand ko mitelekay citodongay no Niue kitakit. mirocokay to cecayay laoca ko Laocan no Niue , nai 20 a iing a sakapot, oya 14 iing tamdaw o nano 14 a sa’etal niyaro’ a nicikerohan, roma 6 tamdaw o kapolongan ni pili’an ko sakaira.

Cecay lekad no laocan 3 miheca. O kakeridan no laocan o nai papotalay no laocan nipili’an, awaay ko kacitodong a mitopa. O pitopa no laocan o “lahodayay ’alomanay ko paya maalaay” lodocan. O mitopaay o cikikaay to no New Zealand, salongan ira ko 3 folad ko aro’ i Niue, o papili’en tamdaw salongan ira ko 12 folad ko aro’ i Niue.

### '''Satena’ to kitakit''' '''(國防)'''
Satena’ to kitakit no Niue o sofitay no New Zealand sifo ko padamso a midama.

### '''Kicay''' '''(經濟)'''
Kacacofaliw no payso no Niue o no New Zealand.

### '''Pirarakatan''' '''(旅遊業)'''
O pirarakatan a tayal ko sakaira no kicay no Niue, malitoloay ko sakaira no micomoday (tosaay o nipifotingan ato liomahan). I 2006 miheca, o mirarakatay tangasa to 160 ’ofad no NZ payso ko micomoday.

O New Zealand hikoki ko patadoay to sakaromakat no Niue a dengan hikoki kosi, cecay lipay ira ko patatikoay hikoki tayra i Auckland.

Anini i, mipacomahad ko sifo to piraraka a dademaken, sapatongal to tamdaw no hotilo, papitanam to piceroh no pakademay i pirarakatan no Niue.

### '''Ponka''' '''(文化)'''

### '''Kiwiko''' '''(教育)'''
Cecayay ko daykako pitilidan i Niue: Niue Saint Clement daykako kiwiko kakoyin.

### '''Pitiya''' '''(媒體)'''
Nawhani awaay ko tamdaw, caay ka papina ko pitiya i Niue. Ira ko Niue tilifi ato Yangkong Radio, nao hoso kosi i Niue ko mikowanay dademak. Ira ko cecay sinpon “Niue star”. Roma ira ho ko roma calayan pitiya.

### '''kacacofelan a demak''' '''(外交)'''
O Niue ato New Zealand o pakoniraay lekapot kasakihar, saka maocor no New Zealand ko tadamanay citodongay to tayal. O Niue o nano Taypinyang kasakitakit kalalicayan a lekapot.

2007 miheca 12 folad 12 romi’ad, o Niue ato Congko makacacofelay.

### '''Pinengnengan to tilid''' '''(參考文獻)'''
1. 紐埃是紐西蘭王國的組成部分，紐西蘭君主兼任紐埃元首。

2. 紐埃是紐西蘭王國的組成部分，紐西蘭總督兼任紐西蘭君主駐紐埃代表。

3. The World today (PDF), UN, [2013-03-20], （原始內容存檔 (PDF)於2011-06-28）.

4. Organs Supplement, Repertory of Practice (PDF) (8), UN: 10, （原始內容 (PDF)存檔於2012-04-03）.

5. One laptop for every Niuean child. 英國廣播公司. 2008-08-22 [2008-08-22]. （原始內容存檔於2018-09-25）.

6. OLPC Niue Ends - The first total One Laptop Per Child country now the first to quit OLPC. OLPC News. 2011-11-21 [2011-11-24]. （原始內容存檔於2021-01-16）.

7. Weatherbase: Historical Weather for Alofi, Niue. Weatherbase. [2009-08-03]. （原始內容存檔於2011-11-04）.

8. 国家概况_中华人民共和国外交部. www.fmprc.gov.cn. [2022-05-28]. （原始內容存檔於2020-08-12）.

9. The Ministry acts in the world to build a safer, more prosperous and more sustainable future for New Zealanders.. 紐西蘭外交與貿易部. [2020-11-10]. （原始內容存檔於2010） **（紐西蘭英語）**.

10. 12.5% Niue Consumption Tax from 1 April. Niue Business News. 26 February 2009. （原始內容存檔於2009-03-03）.

11. On a tiny island, catchy Web name sparks a battle. old.post-gazette.com. [2019-12-21]. （原始內容存檔於2020-04-11）.

12. Niue's WiFi Nation goes Green (PDF). Internet Users' Society Niue. [2009-05-10]. （原始內容 (PDF)存檔於2012-05-20）.

13. Bhutan: the world's first 100% organic nation?. Green Futures Magazine. [2013-05-05]. （原始內容存檔於2013-05-01）.

14. 中国和纽埃签署建交联合公报. 中華人民共和國外交部. 2007-12-12 [2020-11-10]. （原始內容存檔於2021-09-08）.

### '''Papotalay calay''' '''(外部連結)'''